Budé (Beudé) atawa seunapang (seunampang) nakeuh alat timbak lam prang atawa keu jak meurusa, na chit keu meureunoe teumimbak bak lapangan atawa pat laén. Budé kayém that geunguy meunyö lam prang. Budé phôn that geupeugèt meunurôt geutaksé ka na lam abad keu sikureueng. Budé lawét nyoe ka leubèh gèt lom ngon ka geupeugèt lé le-le nanggroe. Le that budé nyang ka meuchuhu, leubèh-leubèh lom yôh masa-masa lam Prang Donya I ngon Prang Donya II. Budé nyang ji thèe watèe nyan nakeuh antara la'én:

Budé Garand M1 

Budé le geunguy lé teuntra-teuntra Amerika Serikat, budé nyoe paih that keu teumimbak jarak ji'ôh, le ji nguy lé angkatan darat Amerika Serikat lam prang donya keu duwa, mantong na geunguy sampé 'an thôn 1963 seubagoe seunjata pendukung lam militer Amerika Serikat. Na chit nyang nguy budé nyoe keu latihan atawa meureunoe, ladôm na chit geukubah keu keuneubah [koleksi] lam kawan urueng biasa.

PPSh-41 

Budé nyoe ji peugèt lé Rusia, lam padum-padum boh prang budé nyoe na geu nguy, meukeunong that keu prang meukeu-keu ngon toe musôh saweueb budé nyoe le lèt aneuk lam magazin jih, magazin jih rayeuk ngon bulat lagèe arèe paneuk, jeut timbak trôh 'an 71 go putaran.
Lam masa-masa brat gabuek prang Rusia budé nyoe cukôp na jai ji peuget, sampé 3000 boh budé lam si uroe. Watèe prang lawan Jerman budé nyoe jithèi na hayeu lé teuntra-teuntra Jerman, nyoe ta teupeu deungon na peungakuan nibak awak Jerman watèe nyan.

Submachine Gun Thompson 
Submachine Gun Thompson di cok [adopsi] lé aska darat Amerika, budé nyan jithèi that lam kawan awak pramuka, bintara, komando, teuntra payông. Budé nyoe hana that geuhon, mangat bak ta rayueng, mangat teumimbak sira ta dong, ta cruep, ta jak ngon ta plueng. Budé Thomson nyoe barô hana that lé geu nguy oh lheuh piyôh prang, bah pih meunan lé chit mantong geu kalon lé urueng nyang nguy budé nyoe lagèe lam prang di Bosnia.

Sten Gun 
Watèe Inggréh meukarat bak saboh masa, tamah lom bantuan budé mitraliur Thompson bak Amerika kurueng that maka Inggréh ji upaya mita budé nyang paih, peuniléh awak nyan rhet bak budé Sten Gun, bah pih budé nyoe kon budé nyang cocok keu timbak ji'ôh tapi peureulèe that chit keu muprang meu toe-toe ngon musôh.

Budé sten nyoe adak na kurueng ret hana timang teumimbak ji'ôh tapi cukôp jeut keu gabuek teuntra Jerman lam prang Polandia ngon Eropa. Budé Sten Gun mantong geu nguy lé aska paramiliter ngon peujuang gerilyawan sampé 'an thôn 1994.

MP40 

MP40 nyoe ka pasti ata Jerman, phui ngon paneuk mangat bak ta ba. budé ji tamong lam kategori semi-otomatis atawa senapan mesin ringan. Budé nyoe ji nguy lé teuntra payông, pimpinan aska, teuntra komando. Jeut tak kheun budé nyoe asai nibak budé-budé nyang geupeunan ngon senapan serbu.

Carbine - Karabin 

Karabin (, ) budé na jithèi le jeunèh jih.

Bagoe Budé Karabin 
Lé that budé-budé nyang lahé nyang geucok conto nibak budé karabin nyoe, miseu ta kalon bak budé Karabin M4, na budé: 
 M4 MWS (Modular Weapon System)
 Karabin M4A1
 SOPMOD (Special Operations Peculiar Modification) Blok I.
 SOPMOD Blok II.
 C8 (nyang ji peuget lé Diemaco, dudoe Diemaco ji bloe lé Colt sehingga nan budé nyan "Colt Canada").

Brèn 

Nan budé nyoe Brèn nyang asai jih nibak  Brno, saboh banda nyang na di Cekoslowakia, seunyata nyoe nakeuh budé nyang asai jih nibak budé ZB vz. 26, lam thôn 1930 ka di ujoe lé aseuka darat inggréh. Bak thôn 1985 geu peupaih lom beu jeut geu nguy aneuk budé ukôran 7,62x51mm Standar NATO.
Kalon lom bak 
Seunyata apui